《江月图》
宋代·林之奇

冥冥一月轻，不知水与天。
独於颢气中，仰见素璧圆。
超然狂道士，起视清夜阑。
自拈白玉笛，吹此江月寒。
想当万籁息，逸响流空烟。
我来江海来，形留意先还。
何当买渔篷，追此水墨仙。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。